Vėjukų tvenkinys
Vėjukų tvenkinys – tvenkinys Lietuvoje, Raseinių rajone, 3 km į pietryčius nuo Viduklės. Sudarytas užtvenkus Alsos upę (Šešuvies intakas) 10,5 km nuo jos žiočių. Tvenkinio ilgis iš šiaurės rytų į pietvakarius – 0,52 km, plotis – iki 0,49 km. Altitudė 75,4 m. Krantai žemi, vietomis plačiai užpelkėję, o tvenkinys labai užžėlęs vandens augmenija. Pietrytinėje pakrantėje stūkso Blinstrubiškių miškas, aplink kitas pakrantes – dirbami laukai. Šalia įsikūręs Vejukų kaimas. Atokiau į šiaurę eina automagistralė  A1  Vilnius–Kaunas–Klaipėda .